भिलाई. स्कंदाश्रम हुडको में शनिवार से स्कंदषष्ठी के 21 वें वर्ष का यज्ञ महोत्सव शुरू हुआ। सुबह गौ पूजा से इस अनुष्ठान की शुरुआत की गई। जिसके बाद दिनभर कई यज्ञ हुए। इससे पूर्व अनुगनई, विघ्नेश्वर पूजा, पुन्याग वाचनम्, महासंकल्पम् कलश स्थापना सर्व देवता का आह्वान किया। इसके बाद ही यज्ञ शुरू हुए। तीनों पहर अलग-अलग फल प्राप्ति के लिए हवन किए गए। जिसमें श्रद्धालुओं ने बड़ी संख्या में हिस्सा लिया। इस यज्ञ में शामिल होने छत्तीसगढ़ के कई शहरों सहित दूसरे राज्यों से भी लोग यहां पहुंचे हैं।